**R O M Â N I A (nu produce efecte juridice)\***

**JUDEŢUL MUREŞ**

**Direcţia proiecte cu finanţare internaţională,**

**resurse umane, relaţii cu publicul şi logistică**

**Serviciul Salarizare şi Resurse Umane -**

**Nr. 19364 din 10.03. 2022**

**INIŢIATOR,**

**PRIMAR,**

**Soós Zoltán**

**Referat de aprobare**

**privind desemnarea a doi consilieri locali în vederea constituirii**

***Comisiei de evaluare a performanțelor profesionale individuale***

***ale secretarului general al Unității Administrativ Teritoriale – Municipiul Târgu Mureș***

Cadrul legal cu privire la activitatea de evaluare a performanțelor profesionale individuale ale secretarului general al UAT- ului este prevăzut în Codul administrativ la art. 485 – Evaluarea performanțelor individuale ale funcționarilor publici, articol ce face trimitere la anexa nr. 6 a actului normativ de referință, unde este stabilită Metodologia pentru realizarea procesului de evaluare a performanţelor profesionale individuale ale funcţionarilor publici.

Astfel, în conformitate cu alin. (5) al acestui articol, evaluarea performanțelor profesionale individuale ale secretarului general al unității administrativ-teritoriale se realizează de către o comisie de evaluare formată din primar, respectiv doi consilieri locali, desemnați în acest scop, cu majoritate simplă, prin hotărâre a consiliului local.

De asemenea, în conformitate cu prevederile art. 11 alin. alin. (4) lit. e) din Anexa 6 la Codul administrativ, în realizarea evaluării, calitatea de evaluator este exercitată de către membrii comisiei pentru evaluarea secretarilor generali ai unității administrativ teritoriale, iar potrivit alin. (6) al aceluiași articol, comisia în cauză se constituie prin dispoziția primarului pe baza propunerilor/nominalizărilor consiliului local.

Subliniem că, potrivit art. 12 alin. (5) din anexa la care facem referire, raportul de evaluare a performanțelor profesionale individuale ale secretarului general al unității administrativ teritoriale nu se contrasemnează.

Totodată menționăm faptul că, potrivit art. 22 alin. (2) din aceeași anexă, evaluarea activității secretarului general al unității administrativ teritoriale se realizează prin notarea pentru fiecare dintre elementele prevăzute la art. 485 alin. (3) din cod, de către fiecare membru al Comisiei, cu aplicarea corespunzătoare a prevederilor art. 17 – 19 din anexa nr. 6 la Cod.

Propunem ca din comisia susnumită să facă parte domnul viceprimar Portik Vilmos László şi domnul viceprimar György Alexandru care au avut şi calitatea de consilieri locali pe toată perioada supusă evaluării şi, în plus, au exercitat pe aceeaşi perioadă şi funcţia de viceprimar, ceea ce a presupus o interacţiune mult mai mare cu secretarul general, fiind astfel în opinia noastră, cei mai în măsură să participe la activitatea de evaluare a acestuia.

În baza considerentelor expuse mai sus, s-a elaborat alăturatul proiect de hotărâre pe care îl prezentăm spre dezbatere şi aprobare.

**Direcția Proiecte cu Finanțare Internațională,**

**Resurse umane, Relații cu publicul și Logistică**

**Director exec.**

**Costașuc Irma**

**Șef serviciu SSRU**

**Butiulca Sidonia Meda**

**(nu produce efecte juridice)\***

**Proiect**

**Iniţiator**

**PRIMAR**

**SOÓS ZOLTÁN**

**R O M Â N I A**

**JUDEŢUL MUREŞ**



**CONSILIUL LOCAL MUNICIPAL TÂRGU MUREŞ**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind desemnarea a doi consilieri locali în vederea constituirii**

***Comisiei de evaluare a performanțelor profesionale individuale***

***ale secretarului general al Unității Administrativ Teritoriale – Municipiul Târgu Mureș***

***Consiliul local municipal Târgu Mureş, întrunit în şedinţa extraordinară de lucru,***

**Având în vedere:**

* Referatul de aprobare nr. 19364 din 10.03.2022 iniţiat de primar, prin Direcția Proiecte cu Finanțare Internațională, Resurse Umane, Relații cu publicul și Logistică privind desemnarea a doi consilieri locali în vederea constituirii Comisiei de evaluare a performanțelor profesionale individuale ale secretarului general al Unității Administrativ Teritoriale – Municipiul Târgu Mureș
* Raportul Direcției juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureş

**Având în vedere prevederile:**

* art. 485 alin. (3), alin.(5), din OUG nr. 58/2019 privind Codul administrativ cu modificările și completările ulterioare
* art. 11 alin. (4) lit. e) alin. (6), art. 12, alin. (5), art. 22 alin. (2) din anexa nr. 6 Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020, aprobată prin OUG nr. 58/2019 privind Codul administrativ cu modificările și completările ulterioare

În temeiul prevederilor art. 129 alin. (2) lit. a) , art. 139 alin. (1) , art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu

**H o t ă r ă ş t e:**

**Art.1.** Se desemnează dl. viceprimar Portik Vilmos László și dl. viceprimar György Alexandru în vederea constituirii ***Comisiei de evaluare a performanțelor profesionale individuale ale secretarului general al Unității Administrativ Teritoriale – Municipiul Târgu Mureș.***

**Art. 2.** Evaluarea anuală a performanțelor profesionale individuale ale secretarului general al municipiului Târgu Mureș va fi efectuată de către comisia stabilită prin dispoziția primarului municipiului Târgu Mureș, fără a fi necesară contrasemnarea acesteia.

**Art. 3.** Primarul Municipiului Târgu Mureș, consilierii locali municipali desemnați la art. 1 și Direcția Proiecte cu Finanțare Internațională, Resurse Umane, Relații cu publicul și Logistică din cadrul aparatului de specialitate al Municipiului Târgu Mureș vor duce la îndeplinire prevederilor prezentei hotărâri.

**Art. 4.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5.** Prezenta hotărâre se comunică :

* Primarului Municipiului Târgu Mureș
* Secretarului general al municipiului Târgu Mureș
* Direcției Proiecte cu Finanțare Internațională, Resurse Umane, Relații cu publicul și Logistică
* Consilierilor locali nominalizați la art. 1.

**Viză de legalitate,**

**Secretarul general al Municipiului Târgu Mureș**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**